हस्ताक्षर अभियान चलाया और दूध के पैकेट बांटे
जनता कांग्रेस छत्तीसगढ़ जे शराब के सरकारीकरण करने के विरोध और पूर्ण शराबबंदी की मांग को लेकर पूरे प्रदेश में प्रदर्शन कर रही है। इसी तारतम्य में शहर के कार्यकर्ताओं ने शुक्रवार को वृहस्पति बाजार में प्रतीकात्मक विरोध स्वरूप शराब के बदले दूध बांटने की मुहिम चलाई। शिवाजी की प्रतिमा के सामने दूध का पैकेट वितरित कर हस्ताक्षर अभियान चलाया गया।
जनता कांग्रेस छत्तीसगढ़ जे शराब के सरकारीकरण का लगातार विरोध कर रही है। इसी तारतम्य में शुक्रवार को हस्ताक्षर अभियान चलाया गया। शिवाजी चौक से गुजरने वाले लोगों, युवाओं व खासकर महिलाओं व छात्राओं से हस्ताक्षर करवाए गए। यह सरकार के शराब बेचने के विरोध में था। कार्यक्रम में कार्यकर्ताओं ने मुख्यमंत्री को यह संदेश दिया कि छत्तीसगढ़ की आम जनता को नशे की नहीं, पोषण की जरूरत है। शराब की नहीं, दूध की आवश्यकता है। इस संदेश के प्रतीक के रूप में कार्यकर्ताओं ने लोगों को पैकेट बंद दूध वितरित किए। आंदोलन कार्यक्रम में टिकेश प्रताप सिंह, ज्ञानेन्द्र उपाध्याय, संतोष दुबे, विकास दुबे, मणीशंकर पाण्डेय, समीर अहमद, जीतू ठाकुर, विक्रांत तिवारी, रशीद बख्श, बंटी खान, फारूख खान सहित पार्टी के अन्य कार्यकर्ता उपस्थित थे।
जनता कांग्रेस छत्तीसगढ़ जे के आंदोलन के दौरान हस्ताक्षर करते लोग।
आंदोलन
hin_Deva hin_Deva hin_Deva bho_Deva mar_Deva